অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান। সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
অ্যাডিলেড ওভাল
টেস্ট ও একদিনের আন্তর্জাতিক ক্রিকেট খেলা অনুষ্ঠিত হয়। ক্রিকেট বর্ষপঞ্জীতে উল্লিখিত সময়ে অস্ট্রেলিয়া দিবস উপলক্ষে প্রচলিত অস্ট্রেলিয়া ডে টেস্টের পরিবর্তে ২৬ জানুয়ারি তারিখে একদিনের আন্তর্জাতিক খেলা আয়োজিত হয়। এছাড়াও, প্রতি চার বছর অন্তর ৫-টেস্টের অ্যাশেজ সিরিজের একটি টেস্ট অস্ট্রেলিয়া-ইংল্যান্ডের মধ্যে অনুষ্ঠিত হয়। বর্তমানে এ টেস্টগুলো ডিসেম্বরের প্রথমার্ধ থেকে অনুষ্ঠিত হচ্ছে মূলতঃ অস্ট্রেলিয়া ও সফরকারী আন্তর্জাতিক দলগুলোর বিশেষ মৌসুমের কারণে। ২০১১ সালে অ্যাডিলেড ওভালে প্রথমবারের মতো টুয়েন্টি২০ আন্তর্জাতিক খেলা অনুষ্ঠিত হয়। এতে সফরকারী ইংল্যান্ড দল ১ উইকেটের ব্যবধানে স্বাগতিক অস্ট্রেলিয়া দলকে পরাভূত করে।